Луис Фелипе Виванко
Уморен от думи

Превод от испански: Рада Панчовска, —

chitanka.info

На Камило Хосе Села

Уморен от думи (и също от мълчания).

Уморен от очевидности (и също от потайности).

Хоризонтът ти е далече и в него всяко живо

зърно, всеки миг, чувствителен към разстояния.

Колко си добре, Господи, около всяко село!

Ти, колко си добре!, и колко съм добре аз!, ако един следобед

ни събира с червена пясъчна растителност и сини пъпки,

и волски впряг, и лаещо куче, и някоя птица!

Колко добре се прекарва, Господи, с полските ширини

и действени цветове, накъдряни леко!

Колко добре се прекарва, Господи, и колко малко липсва!

(Къщите, тъй залепени за земята, и отдаването, тъй висше.)

Уморен да бъда друг (навярно да бъда аз самият),

ще се отдам на нещата, към които не се стреми никой,

за да се забрави с тях, свободен от други господства.

Само твоя, Господи, действителността на света

(и живата дума, която се приближава и смалява

излишъка си от съзнание, за да бъде нещо твое).

Уморен от уроци (и от въображаемости),

искам да вървя по трасето на влака — сред пейзажа,

противопоставящ се на живописните места — като се отдалечава

от селото без повече блага освен небето си и силата му.

Там съм раснал през години на потайно изоставяне,

които бяха корените на звучащ клонак.

И там Ти се оставяше на най-добрата своя бедност.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.